Урысей гвардием къулыкъу щызыщIэхэр щыIащ зауэ гуащIэхэр щекIуэкIа щIыпIэхэм
Урысей гвардием и Управленэу Къэбэрдей-Балъкъэр Республикэм щыIэм къулыкъу щызыщIэхэмрэ щылажьэхэмрэ иджыблагъэ щыIащ зауэ щIы-хьым и щIыпIэхэм икIи абдеж щыхэкIуэдахэм дакъикъэкIэ яхуэщыгъуащ. А Iуэхур траухуат совет цIыхубэр Хэку зауэшхуэм зэрыщытекIуэрэ илъэс 75-рэ зэрырикъум.
Гвардейцхэр щызэхуэсат Шэрэдж щIыналъэм хыхьэ Къэщкъэтау къуажэм дэт мемориалым деж. 1942 гъэм и жэпуэгъуэм зауэ гуащIэхэр щекIуэкIащ а щIыпIэм икIи ди щIыналъэр яхъумэу щыхэкIуэдащ 37-нэ армэм и етIуанэ гвардейскэ дивизием и сэлэтхэмрэ командирхэмрэ.
А къуэшыкхъэм щIэлъщ Совет Союзым хыхьэу щыта республикэхэм щыщ лъэпкъ 17-м къахэкIахэр — Азербайджаным, Куржым, Къэзахъстаным, Къыргъызым, Узбекистаным, Украинэм, нэгъуэщIхэми щыщу. Илъэс 78-кIэ узэIэбэкIыжмэ, совет зауэлIхэр пэщIэуват къарукIэ къефIэкI биидзэм и танкхэмрэ авиацэмрэ. Къэщкъэтау и Iэгъуэблагъэм зауэлI 269-м я гъащIэхэр щатащ, ТекIуэныгъэ Иныр къагъэблагъэу.
«Ди къалэн нэхъыщхьэр хэкIуэда лIыхъужьхэм я фэеплъыр хъумэнырщ. ЩIэблэщIэ къыдэкIуэтейм ящIэн хуейщ накъыгъэм и 9 махуэр гъэлъэпIэным ди цIыхубэм уасэу щIатар зыхуэдизыр икIи а зауэ шынагъуэр ящыгъупщэ хъунукъым», — жиIащ Урысей гвардием и Управленэу КъБР-м щыIэм и психолог, капитан Панов Павел.
Урысей гвардием и Управленэу
Къэбэрдей-Балъкъэр Республикэм щыIэм и пресс-IуэхущIапIэ.
